NaiveNeuron/SloPal huggingface dataset:
Habánik, Jozef, poslanec NR SR (2022-02-02):
Áno, ďakujem pekne. Ďakujem pekne, pán poslanec, za vystúpenie a najmä tej časti, ktorá sa dotýkala práv študentov, ale chcem vás upozorniť na jednu skutočnosť. V súčasnosti podľa platného zákona, keď kandidáta, kandidáta na dekana fakulty volí akademický senát, a v ňom majú zastúpenie študenti zo zákona minimálne jednou tretinou, v novele zákona o vysokých školách, v tomtom návrhu kandidáta na dekana bude voliť výberová komisia, v ktorom študenti budú mať jedného zástupcu, takže nedochádza tu k nejakej posilneniu úlohy študentov pri voľbe kandidáta na dekana, v tomtom prípade, ale práve, práve naopak, takže len pozor na to, čo čítame, ako to potom interpretujeme. Ale na druhej strane treba povedať, že voľba kandidáta na dekana cez samosprávny orgán má úplne iné atribúty ako výberové konanie prostredníctvom teda výberovej komisie, takže tam sa tá voľba kandidáta na dekana absolútne, absolútne mení, a toto je jedna z vecí, ktorú, ktorú treba si poriadne rozdebatovať. Ďakujem pekne.
Svrček, Miloš, poslanec NR SR (2020-07-24):
Ďakujem pekne za slovo, pán predsedajúci. Ja chcem reagovať na vystúpenie pána poslana..., poslanca Suska ohľadne tej state, čo ste sa dotkli legislatívneho procesu pri zmene zákona o prokuratúre. Čísla sú jasné. Sú to fakty. Na Slovensku je dlhodobá dôvera v justícii, v justíciu a právny štát na historických minimách. Myslím si, že tuším len jediná krajina nás predbehla, to bolo Chorvátsko. A práve po tých udalostiach, čoho sme boli svedkami aj v médiách, čo sme, čo sme videli v novinách, čo sme videli v televízii, aké správy boli vymieňané medzi špičkami prokuratúry a medzi kriminálnymi živlami, tak práve z toho dôvodu došlo aj k zmenám v týchto právnych normách a práve ten proces zavŕšenia zmeny na Generálnej prokuratúre je tým vyústením toho všetkého, toho stavu v podstate v našej spoločnosti, že ľudia sa už nemohli na to pozerať a si zakrývali oči, keď videli, že v akom stave je právny štát, demokracia v našom štáte. A ja viem, že na druhej strane vám vadí, keď došlo k zmenám v tom, v tejto právnej norme, v tomto zákone, že dôjde k verejnému vypočutiu a k výberu toho najlepšieho kandidáta z právnickej obce, ktorý, ktorý sa nebude báť a ktorý bude v podstate ísť po krku týmto kriminálnikom. Čiže to som trošku ako prekvapený, že práve v tejto state a tomuto, tejto oblasti ste sa, ste sa dotkli, pretože ako právnik, ja som ako presvedčený, že tiež by ste mali v podstate ísť k pozitívam tejto zmeny, ktorá tu bola na poslednej schôdzi. Ďakujem.
Hrnčiar, Andrej, podpredseda NR SR (2017-12-13):
Končím možnosť nahlásiť sa s faktickými poznámkami. Desať faktických poznámok. Nech sa páči, pán poslanec Vašečka.
M. Číž, podpredseda NR SR: (2008-09-10):
Pán minister, máte slovo so záverečným stanoviskom navrhovateľa.
Budaj, Ján, poslanec NR SR (2019-04-03):
Ďakujem pekne. Cením si kolegov, ktorí naozaj cítia výzvy doby. Nové výzvy prinášajú nové role liberálnodemokratickému štátu, dávno nie je možné si predstavovať, že jeho úlohou je iba vytvoriť License Fair, vytvoriť nejakú voľnú súťaž, preto aj sily, ktoré sa dnes aj na trhu, aj na trhu našich myslí presadzujú, sú sily, ktoré často prekonávajú a prelamujú možnosti jednotlivca alebo nejakých iniciatív a potrebujú podporu rozumných, samozrejme, slobodymilovných, ale zároveň nové výzvy vnímajúcich politikov. Deje sa to aj na úrovni Európskej únie, kde cítime, že častokrát ich zásahy proti nadnárodným monopolom nám prinášajú silné pozitíva, ako je napr. zrušenie roamingov, ktoré by nedosiahla zrejme žiadna jednotlivá vláda ani tých väčších veľmocí alebo veľkých európskych štátov. Spoločne na báze EÚ sa to podarilo. Podobne je to nastoloľovanie otázok zdaňovania, digitálnej oblasti, alebo kontroly hey too a nepriateľstva alebo aj závislosti v digitálnej oblasti. Chcem povedať, že je to pioniersky krok a že si cením vašu prácu, podporím ju, verím, že aj s väčšinou snemovne, aby sa dostala do ďalšej, ďalšieho čítania.
Bugár, Béla, podpredseda NR SR (2019-12-04):
Prezentujme sa a hlasujme o návrhu pána poslanca. (Hlasovanie.) Prítomných 130, za 19, proti 47, zdržalo sa 52 poslancov, 12 nehlasovali. Návrh nebol schválený.
R. Fico, predseda vlády SR: (2006-10-19):
Neprítomný je pán minister hospodárstva Jahnátek, ktorý je na zahraničnej pracovnej ceste vo Vietname a Singapure a bude ho zastupovať pán minister financií Počiatek. Ďakujem pekne.
Přidal, Alojz, poslanec NR SR (2015-10-01):
Vážená pani podpredsedníčka Národnej rady, pán navrhovateľ, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslancov Národnej rady Slovenskej republiky Alojza Hlina a Pavla Abrhana na vydanie zákona, ktorým sa mení zákon č. 135/1961 Zb. o pozemných komunikáciách, známy tiež ako cestný zákon, v znení neskorších predpisov. Je to tlač 1774. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že tento návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam tiež, aby výbory predmetný návrh zákona prerokovali do 9. novembra 2015 a aby bol prerokovaný následne v gestorskom výbore do 10. novembra 2015. Pani podpredsedníčka Národnej rady, skončil som. Prosím, otvorte všeobecnú rozpravu.
P. Hrušovský, predseda NR SR: (2005-05-17):
(Hlasovanie.) 146 prítomných, 40 za, 21 proti, 83 sa zdržalo, 2 nehlasovali. Návrh sme neschválili.
Suja, Miroslav, poslanec NR SR (2021-06-30):
Ďakujem za slovo, pán podpredseda. Pán poslanec Fico mal veľmi dobré vystúpenie, presne to zhodnotil, poukázal na závažné veci. Je, áno, dôvod odvolať Igora Matoviča. Vrátil by som sa k niektorým. Veľmi ma zaujal ten vzťah Matovič – Makó, vážení kolegovia, kolegyne, to neni len tak. Ak sú dôkazy, že Makó sa stretával s Matovičom už počas vlády vašej, to znamená, že už tam mohlo dochádzať k nejakým dohodám a korupčnému konaniu. A prečo sa to nevyšetruje? Ja by som bol veľmi rád, keby sme si tú prestávku urobili a tá správa sa tu prečítala. Máme to právo vedieť. Ak sa máme rozhodovať a hlasovať správne, ja si myslím, že keď dáme všeobecným súhlasom, že nikto nemôže normálny byť proti tomu, aby sme sa tu dozvedeli informácie a už ako s tým naložíme, je naša vec. Viete, vyhrážky opozíciou, áno, musím s vami súhlasiť. Len oni to tu hovoria, že my sa vyhrážame polícii, len my sa vyhrážame polícii. Ja som nepočul nikoho sa vyhrážať v tejto sále polícii, ale veľa vládnych poslancov alebo vládnych predstaviteľov, ministrov, dokonca aj bývalého premiéra som počul, ako sa vyhráža opozícii NAKOU zo Žiliny a podobne. A, páni, ak to chceme takto ťahať ďalej, tak tu taká nevraživosť vznikne, že ani ďalšie a ďalšie volebné obdobie sa to nenapraví a už to nezastaví nikto. Tak mali by sme tohto blázna stopnúť čím skôr. Je to aj vo vašom záujme, tak isto ako v záujme všetkých Slovákov, lebo, ako niekto z vás tu povedal, 90 % Slovákov ho neznáša, ja neviem, či by sa on dokázal sám prejsť dneska po ulici. A spomenul ste aj Klimenta. Ale vyjadrenie Klimenta, že ak ho zvolíme za generálneho prokurátora, že zavre aj vlastnú mamu, keď mu prikážeme, hovorí za všetko. Tak sa nečudujme, ako tento Kliment rozhoduje. A ešte jedna vec. My sme tu takisto v plnej zostave okrem doktora Urbana, ktorému zomrel otec, preto ho ospravedlňujem.
Daniš, Zoltán, poslanec NR SR (2013-05-29):
Vážený pán predseda, dajte, prosím, hlasovať o tom, že Národná rada berie na vedomie správu o stave ochrany osobných údajov za roky 2011 a 2012.
Suja, Miroslav, poslanec NR SR (2021-09-21):
Ďakujem za slovo. Ja by som takisto poďakoval predsedovi parlamentu za korektnosť, s akou vystúpil. Veľmi si to vážim. A na druhej strane ja si myslím, že je jedno, kto ten zákon predloží. Aj Romanka by bola podľa mňa veľmi rada, ak by ten zákon sa schválil teraz a zachráni niekoľko ľudských životov, ako ona hovorí, že sa stane, že sa oddiali o šesť mesiacov a niekto zomrie, ak by sme to brali takto. Ale ak na tom pracovala, neviem, to už nahám na vás. Ja len by som bol nerád, aby sa to fakt oddialilo. Pán predseda, áno, niekedy je, áno, tá koaličná zmluva je, ale už sa stalo, že asi dva zákony ste hlasovali, koaliční poslanci, za opozičné návrhy a tie zákony sa schválili, takže nemôžme sa na to vyhovárať, lebo už bol minimálne dvakrát, čo si ja pamätám, že bolo schválené. A, samozrejme, je jedna veľká pravda, ktorú predseda parlamentu povedal, to je, že nejaká zebra alebo prechod pre chodcov vás neochráni. To, samozrejme. Však skúsme sa spýtať Lipšica, špeciálneho prokurátora, čo zabil toho človeka. Toho človeka, chudáka, na tom prechode tiež nič neochránilo pred Lipšicom, pritom sa on vyjadroval, že za takéto zabitia by nemal byť podmienečný trest, takže som rád, že si tu hovoríme veci na rovinu. Ďakujem.
Glváč, Martin, podpredseda NR SR (2019-05-21):
Pani poslankyňa Dubačová.
Tabák, Romana, poslankyňa NR SR (2020-07-24):
Ďakujem za slovo. Pán opozičný poslanec Blanár, prepáčte, ale obsah vašej rozpravy je v preklade pre tých, ktorí nerozumejú: Blá-blá-blá, blá-blá-blá-blá-blá. A ešte som si zapamätala, že blá-blá-blá, blá-blá-blá, blá-blá-blá, blá, blá, blá. Ďakujem. (Potlesk.)
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 83, za 83, proti nikto, nezdržal sa nikto, hlasovali všetci prítomní. Tento pozmeňujúci návrh sme schválili.
Jarjabek, Dušan, poslanec NR SR (2014-11-10):
Ďakujem za slovo, pani predsedajúca. V prvom rade, pán poslanec Mihál, gratulujem k novootcovstvu, hej? To je asi tá najvážnejšia vec z vášho prejavu, čo ste povedali. Srdečná gratulácia. Ostatné nestálo za nič a poviem vám prečo. Pán Mihál, všetko, čo ste povedali, ako názor, obsahovo môžeme o tom polemizovať. Ale tá forma, ktorú ste zvolili, je strašná. Ja neverím, že sa toto dá povedať za triezveho stavu, to vám hovorím úplne otvorene. A pritom beriem na vedomie všetky okolnosti, aj tú kytičku, čo máte pred sebou. Neverím tomu, že takto môže vystúpiť triezvy poslanec. Pán Mihál, toto sa naozaj nerobí a toto je naozaj otázka pre istý výbor, ktorý je v tomto parlamente, tak ako to predo mnou povedal kolega Číž. Vaše vystúpenie mi pripomínalo neslávne vystúpenie Milana Kňažka, ktorý to trošku lepšie zahral vtedy ako vy, a išlo o čiernu knihu z obdobia kultúry, keď on bol v opozícii. Potom sa stal ministrom kultúry. Čiernu knihu predložil a bolo v nej množstvo takzvaných faktov. Viete, čo z tých faktov ostalo dnes? Nič nie je pravda, čo v tej čiernej knihe bolo. A bolo to povedané podobným spôsobom, ako ste to hovorili vy. Vykrikoval tu na všetkých, nadával im do čvargy, proste bolo to hrozné vystúpenie. Toto ste vy svojím vystúpením docielili. Pán poslanec Mihál, ešte všetko najlepšie vášmu narodenému novému dieťatku. Srdečne gratulujem.
Paška, Pavol, predseda NR SR (2012-10-18):
Hlasujeme. (Hlasovanie.) 143 prítomných, 83 bolo za, 60 sa zdržalo. Návrh zákona do druhého čítania sme schválili. Ďalej.
Ritomská, Mária, poslankyňa NR SR (2013-09-03):
Áno. Ďakujem, pán predseda. Viete, vy ste dal hlasovať ohľadne kresťanov, ale ja som vyslovene žiadala, aby Národná rada zaujala k problematike, ktorá sa v súčasnej situácii deje vo svete, a to sa týka Sýrie, čiže k prenasledovaniu kresťanov v Sýrii. Ste to tam akosi opomenul, a teda ja som žiadala, aby minister zahraničných vecí predložil Národnej rade aj možnosti, aké má Slovensko... (Prerušenie vystúpenia predsedajúcim.)
Glváč, Martin, podpredseda NR SR (2017-10-10):
S reakciou pani poslankyňa Cigániková.
Danko, Andrej, podpredseda NR SR (2024-06-13):
Ďakujem. Otváram rozpravu. Do rozpravy som dostal písomnú prihlášku za poslanecký klub PS pána Štefunka. Nech sa páči.
P. Pelegrini, poslanec: (2010-03-09):
Vládny návrh zákona o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov sa mení a dopĺňa takto: Za článok X sa vkladá nový článok XI, ktorý znie: Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 Z. z., zákona č. 289/2009 Z. z., zákona č. 402/2009 Z. z., zákona č. 503/2009 Z. z. a zákona č. .../2010 Z. z. sa mení a dopĺňa takto: 1. V § 148a sa za odsek 9 vkladá nový odsek 10, ktorý znie: „Právo oprávnenej osoby domáhať sa neplatnosti dodatku k zmluve, koncesnej zmluve na práce alebo rámcovej dohode zaniká, ak sa neuplatní na súde v lehote šiestich mesiacov odo dňa uverejnenia informácie o uzavretí dodatku k zmluve, koncesnej zmluve na práce alebo k rámcovej dohode vo vestníku.“ Doterajšie odseky 10 a 11 sa označujú ako odseky 11 a 12. 2. Za § 155f sa vkladá § 155g „Prechodné ustanovenie k úprave účinného od 2. apríla 2010“, ktorý znie: „Oprávnená osoba sa môže domáhať návrhom doručeným súdu najneskôr do 30 dní od 2. apríla 2010 neplatnosti dodatku k zmluve, koncesnej zmluve na práce alebo rámcovej dohode, o uzavretí ktorého bola uverejnená informácia vo vestníku v lehote šiestich mesiacov do účinnosti tohto zákona.“ Nasledujúci článok sa prečísluje. Tento článok je teda pozmeňujúci návrh. Nadobúda účinnosť 2. apríla 2010, čo sa premietne v ustanovení o účinnosti zákona (v pôvodnom článku XI). Ďakujem pekne za pozornosť.
Paška, Pavol, Predseda NR SR (2013-09-04):
(Hlasovanie.) 145 prítomných, 104 za, 41 sa zdržalo. Návrh sme schválili.
Laššáková, Jana, podpredsedníčka NR SR (2014-10-30):
Pán poslanec Mihál, nech sa páči.
Hrušovský, Pavol, podpredseda NR SR (2010-09-09):
Pán poslanec Beblavý.
Jurinová, Erika, podpredsedníčka NR SR (2014-07-10):
Nech sa páči, posledný prihlásený do rozpravy je pán poslanec Viskupič. (Hlasy v sále.) Pán Hlina teda zrušil svoje vystúpenie.
Duchoň, Daniel, poslanec NR SR (2013-09-18):
Ďakujem pekne. Rád by som sa vyjadril k dvom veciam. Jednak vy ste svoj prednes skôr zamerali na tematiku SPP, ale to je samozrejme vaša vec. Čo sa týka toho, ako ste obhajovai privatizáciu zahraničnými investormi strategických podnikov, podľa môjho názoru nie je správny ten názor, že slovenskí manažéri alebo manažéri, ktorí tam sú, jednoducho nevedia efektívne hospodáriť s danými spoločnosťami. Akonáhle sú takéto zistenia, treba tých manažérov jednoducho vymeniť, ale neznamená to, že treba sa zbavovať vyslovene atraktívnych spoločností, ktoré môžu a mohli by do budúcna prinášať veľké výnosy pre Slovensko, najmä nie za cenu, ktorá sa tým zahraničným investorom vráti viac ako dvojnásobne v priebehu desiatich rokov. To je jedna vec. Druhá. Vy aj viacerí vaši predrečníci tu stále hovoríte o tom, ako je dnes vysoká miera zadlženia verejných financií, rádovo 53 %, ale ak si porovnáme roky, alebo vývoj verejného dlhu od roku 1998, tak v roku 1998 bol celkový verejný dlh 34 % HDP, ale v roku 1999 už 47,2 a v roku 2000 49,9, to znamená takmer teda 50 percent. Takže jasne vidíme, že počas obdobia roku 1998 – 2000 dramaticky narástol hrubý verejný dlh. V podstate atakuje tú hranicu, ktorú tu máme dnes. A čo ste vtedy robili jednoducho? Alebo ako ste sa vy postavili k tomuto problému, že jednoducho ten verejný dlh narástol do takýchto čísel? A dnes tu... (Vystúpenie prerušené časomerom.)
Paška, Pavol, predseda NR SR (2013-07-01):
Pán poslanec Daniš.
P. Hrušovský, podpredseda NR SR: (2002-05-22):
Teraz pristúpime k hlasovaniu o jednotlivých prerokovaných bodoch. Prosím pána poslanca Macháčka, ktorého poveril výbor pre hospodárstvo, privatizáciu a podnikanie, aby uvádzal jednotlivé hlasovania o návrhu poslanca Bohunického na zmenu a doplnenie zákona č. 263/1999 Z. z. o verejnom obstarávaní v znení neskorších predpisov . Pán poslanec Macháček, prosím, aby ste uvádzali jednotlivé návrhy. Ľ. Macháček, poslanec: Vážený pán predsedajúci, ďakujem za slovo. Vážený pán predsedajúci, predkladám návrh na hlasovanie o tlači 1498. Týka sa poslaneckého návrhu zákona predloženého pánom poslancom Petrom Bohunickým, ktorým sa mení a dopĺňa zákon č. 263/1999 Z. z. o verejnom obstarávaní v znení zákona č. 557/2001 Z. z.. Odporúčam, aby Národná rada Slovenskej republiky prijala k predloženému návrhu zákona nasledovné uznesenie: V súlade s § 73 ods. 3 písm. c) zákona Národnej rady slovenskej republiky č. 350/1996 Z. z. o rokovacom poriadku Národnej rady Slovenskej republiky Národná rada Slovenskej republiky prerokuje návrh zákona v druhom čítaní.
Blaha, Ľuboš, podpredseda NR SR (2023-12-18):
Pán poslanec Ján Hargaš.
P. Hrušovský, predseda NR SR: (2003-07-10):
(Hlasovanie.) 125 prítomných, 50 za, 20 proti, 53 sa zdržalo, 2 nehlasovali. Bod 20 zo spoločnej správy sme neschválili. Teraz pristúpime k hlasovaniu o pozmeňujúcich návrhoch, ktoré boli podané v rozprave. Pán spoločný spravodajca, prosím, aby ste ich uvádzali v poradí, ako boli predkladané. J. Drgonec, poslanec: Takže budeme hlasovať o pozmeňujúcom návrhu pána poslanca Minárika.
T. Cabaj, podpredseda NR SR: (2010-01-29):
Skôr ako dám slovo pánovi poslancovi Hrušovskému, o slovo požiadal pán minister obrany Jaroslav Baška. Nech sa páči, pán minister, máte slovo.
V. Soboňa, poslanec: (2005-01-18):
Ak sa výkonná moc utieka len k tomu, že konštatuje, že nie sú peniaze na sociálny systém, na dôchodky, nie sú peniaze na zdravotníctvo, nie sú peniaze na vzdelanie a školstvo, nie sú peniaze na kultúru, tak nie je ani jeden dôvod, aby takáto vláda ďalej riadila štát. Základnou povinnosťou vlády nie je vysvetľovať, že nie sú zdroje na základné povinnosti štátu, lebo vláda musí potrebné zdroje zabezpečiť svojimi koncepčnými aktivitami. Je každému jasné, že štát, kde je nezamestnanosť 19-percentná, v regiónoch miestami až 30-percentná, len veľmi ťažko môže vyprodukovať potrebné množstvo zdrojov na plnenie svojich povinností a štát, ktorý nemá svoju dlhodobú koncepciu hospodárskeho rozvoja ani do budúcna, s takýmito alternatívami nemôže pred svojich občanov predstúpiť. Štatistickým škrtaním a nekorektným vyraďovaním z evidencie sa tieto financie vytvoriť nemôžu. A teraz, ak dovolíte, položím základné otázky: Ak štát nedokáže plniť svoju funkciu voči svojmu národu a občanom, pýtam sa, má takýto štát dôvod existovať? Má dôvod existovať štát, ktorý nedokáže investovať do školstva, do kultúry, do dôchodkového zabezpečenia či zdravotníctva? Na túto otázku nemožno odpovedať inak, iba tak, že takýto štát nemôže existovať, teda nie tak, že nemá dôvod existovať, ale tak, že on nemôže existovať, lebo práve štát je tou nadindividuálnou inštitúciou, ktorá dokáže garantovať harmonický rozvoj spoločnosti a garantovať zdravý vývoj spoločnosti. Ak sa teda veci majú takto, tak sa nebráňme snahám zo strany maďarských politikov o vytvorenie autonómie, urobme autonómiu z celého Slovenska a priraďme sa k niektorému úspešnému susedovi, veď sme na to historicky zvyknutí. Ale našťastie je tu ešte aj jedna iná možnosť, vymeňme tých, ktorí tento štát riadiť nedokážu. Ďakujem. (Potlesk.)
Hrnčiar, Andrej, podpredseda NR SR (2016-12-06):
Pán poslanec Sloboda.
Puci, Róbert, poslanec NR SR (2017-06-13):
Pán predsedajúci, dajte hlasovať o prezidentom vrátenom zákone ako o celku v znení schválených pozmeňujúcich návrhov.
Bugár, Béla, podpredseda NR SR (2017-09-07):
Na vystúpenie pána poslanca s faktickými poznámkami jedine pán poslanec Osuský. Nech sa páči, máte slovo.
Kuffa, Štefan, poslanec NR SR (2021-06-25):
Ďakujem za slovo. (Zaznievanie gongu.) Referendum je jednou z foriem uplatňovania priamej účasti občanov na moci. Tento navrhnutý zákon je tu hlavne kvôli tomu, že v tej blízkej minulosti veľmi pracne sa vyzbieralo 600-tisíc podpisov. Nebolo to jednoduché vôbec takúto petíciu zrealizovať, nakoľko bol aj núdzový stav. Bolo to veľmi, by som povedal, priam až dramatické a pani prezidentka keď sa takto excelentne ako vykrúti na Ústavný súd a spochybňuje vôľu občanov na Slovensku, teda ktorí sa vyjadrili, že chcú predčasné voľby a jednoducho takto to excelentne zahrať do outu. Do konca volebného obdobia, myslím si, že ani tento Ústavný súd v danej veci nerozhodne. Ale keď sme už takto rozprávali o tom, že teda vieme skrátiť volebné obdobie, je tu veľmi veľká nespokojnosť väčšiny ľudí na Slovensku, a tak Ústava Slovenskej republiky nám umožňuje skrátiť volebné obdobie, nech sa páči, predložte, vládna koalícia, tuná návrh na skrátenie volebného obdobia a my zahlasujeme za to. Lenže problém je ten, že vy tento návrh zákona tuná ani nepredložíte. A keď pán Stančík nazval tuná Slovenskú republiku takým politickým chaosom, tak to je naozaj pravda, to sa vám, pán Stančík, veľmi dobre, trefne podarilo, lebo občania sú maximálne nespokojní tuná na Slovensku, len vy to nedokážete vidieť. Preto je tuná to, na mieste ten zákon, aby to referendom sa mohlo skrátiť volebné obdobie. (Reakcia z pléna.)
Pfundtner, Edita, poslankyňa NR SR (2017-05-10):
Ďakujem veľmi pekne za slovo. Pán Mazurek, veľmi ohnivé vystúpenie, ale priznám sa, že zase a opäť som sa musela presvedčiť, že vy živíte nenávisť. Robíte to systematicky, cielene a živíte nenávisť k menšinám. Na Slovensku žije mnoho menšín. Žijú tu Maďari, Rómovia, Bulhari, Chorváti, Poliaci, Rusíni, Češi, Nemci a tak ďalej a tak ďalej. Ale vy im závidíte ešte aj tú štipku kultúry, ktorú im tento návrh zákona vie nejakým spôsobom garantovať. Áno, pozrela som si váš program, naozaj som pátrala, dlho čítala, ale tam po kultúre nie je ani, ani zmienka o kultúre. Vy nepotrebujete kultúru. Vidíme to v Banskobystrickom kraji, ako narábate, ako sa správate ku kultúrnym inštitúciám, ako sa správate ku školám. To znamená, výchova vám nič nehovorí, kultúra vám tiež nič nehovorí. Veľmi ťažko sa mi preto diskutuje s vami, keď všetko otočíte len vyslovene na mamon, na peniaze a na všetko okrem toho, to je nepotrebné. A hlavne je to nepotrebné pre menšiny. Na Slovensku nežijú len ľudia, ktorí patria k väčšinovému národu. Je tu silná menšinová prítomnosť a ak chceme spolunažívať v mieri, v pokoji a v bezpečí, tak sa musíme navzájom ctiť a rešpektovať. A ja očakávam, že toto budete robiť aj vy, že budete dodržiavať naďalej ústavu, nakoľko ste prisahali na ústavu. Takže ja sa vás pýtam, pán Mazurek: Ak by ste si vy mohli vybrať na Slovensku, ku ktorej menšine by ste chceli patriť? Ďakujem.
Hrušovský, Pavol, predseda NR SR (2011-12-13):
Ďakujem. Prosím o oznámenie výsledkov ďalšej voľby. (Výsledky verejného hlasovania o návrhu na voľbu kandidátov na člena Rady pre reguláciu – opakovaná voľba, tlač 426.)
Pročko, Jozef, poslanec NR SR (2022-12-08):
Vidíte, toto je presne, toto je tá sloboda, toto je tá sloboda, o ktorej rozprávajú.
Laššáková, Jana, podpredsedníčka NR SR (2015-12-02):
Pán poslanec Mikloško, nech sa páči.
E. Kukan, poslanec: (2007-03-27):
Chcel by som ešte povedať, pretože tak tu horlíte za proste Srbov, iba takú faktickú vec. Vtedajšia vláda v Belehrade neprerušila s nami diplomatické styky, po celý čas mali tu v Bratislave svoje veľvyslanectvo na čele so chargé d´ affaires a nikdy potom vtedajšej vláde Slovenskej republiky nevyčítali to, čo urobila, tak ako nám to vy tu teraz vyčítate. A vždy sme mali s vládou Srbska veľmi dobré vzťahy. Zorganizovali sme bratislavský proces, ktorý dával dohromady opozíciu proti Miloševičovi, takže tie vaše také starosti o to, ako sme vtedy proste poškodili Srbom, samozrejme, že ľutujeme tie obete na ľudských životoch, ale naše dvojstranné vzťahy zo strany Srbov nikdy neboli proste spochybnené.
Dobeš, Peter, poslanec NR SR (2020-04-07):
Vážený pán predsedajúci, pán minister, v kontexte všetkého, čo sme tu počuli, chcel by som ešte krátko poukázať, my sme v minulosti vytvárali cez samosprávy rôzne zberné dvory za účelom istých činností a jedna z nich bola aj separácia komunálneho odpadu vrátane plastov, platových fliaš, lebo mal to byť jeden zo zdrojov finančného príjmu na prevádzku týchto zberných dvorov. No v poslednom období vnímame, že sa takto nestáva, pretože vo forme granúl pomaly už to nikto nevykupuje, resp. stojí to na zberných dvoroch, nevieme, čo s tými to plastami a tak ďalej. Preto si myslím, že je nanajvýš potrebné, aby sme riešili túto problematiku aj cez predkladaný zákon. Chcem vyzvať aj ostatných, aby sme podporili tento zákon, aby sme sa posunuli v tejto problematike. Ďakujem.
Kovačócy, Marián, poslanec NR SR (2013-03-26):
Ďakujem za slovo. Vážený pán predseda, kolegyne, kolegovia, v rozprave vystúpili dvaja poslanci, pán poslanec Droba a Alojz Hlina. Pán poslanec Droba však nepodal žiadny pozmeňujúci ani doplňujúci návrh a pán Alojz Hlina, nehovoril k predmetnej novele zákona. Pán predseda, prosím, preto dajte hlasovať o bodoch 1, 2 spoločnej správy s odporúčaním gestorského výboru neschváliť ich.
Zmajkovičová, Renáta, podpredsedníčka NR SR (2013-07-01):
S faktickými poznámkami sa hlási päť poslancov. Uzatváram možnosť prihlásiť sa s faktickou poznámkou. Pani poslankyňa Horváthová.
Bugár, Béla, podpredseda NR SR (2018-10-24):
Takže prezentujme sa a hlasujme. (Hlasovanie.) Prítomných 147, za 2, proti 25, zdržalo sa 120 poslancov. Tieto body sme neschválili.
Krajčí, Marek, poslanec NR SR (2022-06-23):
Ďakujem pekne za slovo. Vážený pán minister, vážené pani poslankyne, páni poslanci, dovoľte mi, aby som vystúpil ako spravodajca výboru k vládnemu návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 976. Cieľom predloženého návrhu zákona je odstrániť rozdielny prístup pacientov v liečbe inovatívnymi liekmi prostredníctvom podpory vstupu do zoznamu kategorizovaných liekov, teda podporiť ich presun z tzv. výnimkového režimu do režimu kategorizácie. Predmetom novely je aj právna úprava zdravotníckych pomôcok, špeciálneho zdravotníckeho materiálu a dietetických potravín a zavádzajú sa výnimky z povinnosti predkladať medicínsko-ekonomický rozbor a možnosť uzatvoriť zmluvu o podmienkach úhrady zdravotníckej pomôcky špeciálneho zdravotníckeho materiálu alebo dietetickej potraviny medzi ministerstvom alebo zdravotnou poisťovňou na jednej strane a výrobcom alebo veľkodistribútorom zdravotníckej pomôcky špeciálneho materiálu alebo dietetickej potraviny na druhej strane. K vládnemu návrhu zákona som ako spoločný spravodajca výboru a predkladám spoločnú správu k vládnemu návrhu, ktorým sa mení a dopĺňa zákon 363. Vládny návrh zákona prerokovali ústavnoprávny výbor a výbor pre zdravotníctvo. Výbory súhlasili s návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky vládny návrh zákona, tlač 976, schváliť s pozmeňujúcimi a doplňujúcimi návrhmi. Spoločná správa, ktorá je v tlači 976a, obsahuje 78 pozmeňujúcich návrhov. Súčasne výbor navrhol, aby sa o bodoch 1 až 78 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 145 zo 16. júna 2022, kde ma výbor poveril za spoločného spravodajcu k predloženému návrhu zákona a poslankyňu Janu Bittó Cigánikovú za náhradníčku k predmetnému návrhu zákona v prípade neúčasti mňa spravodajcu. Pán predsedajúci, skončil som. Môžete otvoriť rozpravu.
P. Paška, predseda NR SR: (2006-10-17):
(Hlasovanie.) Prítomných 143, za 123, zdržalo sa 20. Konštatujem, že sa Národná rada uzniesla, že tento návrh zákona prerokuje v druhom čítaní. Prosím, pán spravodajca, teraz budeme hlasovať o pridelení návrhu výborom, určení gestorského výboru a lehôt na jeho prerokovanie vo výboroch v druhom čítaní.
Müllerová, Emília, poslankyňa NR SR (2015-11-25):
Vyčerpali sme všetky body zo spoločnej správy. Pristúpime k hlasovaniu o pozmeňujúcich návrhoch z rozpravy v poradí, v akom boli predložené. Teraz budeme hlasovať o pozmeňujúcom návrhu poslankyne Müllerovej a pána poslanca Baláža.
Budaj, Ján, minister životného prostredia SR (2020-04-07):
Ďakujem pekne, pán predsedajúci. Dnešný veľmi plodný pracovný deň priniesol so sebou aj návrhy na zdokonalenie, ale v čom, pričom chcem poďakovať aj poslancom opozície, ktorí napomohli v diskusii, ale podstata zostáva tá istá. Máme tu návrhy na pozmenenie predovšetkým lehôt, ktoré treba predĺžiť v súvislosti s pandémiou COVID-19. Sú to lehoty zákonov alebo povinnosti rôznych subjektov, ktoré mali byť vykonané, ale v tejto dobe im prekáža k vykonaniu, k opatreniam, ktoré boli prijaté vládou Slovenskej republiky v rámci boja s vírusom COVID-19. Týchto pozmeňovacích bodov je 10 a jedenástym, je 12, ale 11. bodom je bod, ktorý sa týka chyby v zákone, ktorý sa, ktorý sa stal novelizáciou zákona tesne pred koncom volebného obdobia. Podľa legislatívnej, legislatívcov táto, tento malý pozmeňujúci návrh je v súlade s legislatívnymi pravidlami, a preto vás prosím aj o podporu tejto zmeny. Ostatné nech sa páči v rozprave.
M. Hort, poslanec: (2001-09-20):
Tým sme vyčerpali poslanecké návrhy pána poslanca Jarjabka. Ďalší vystúpil v rozprave s pozmeňujúcimi návrhmi pán poslanec Juriš. Chcem upozorniť, že dal celkom 11 pozmeňujúcich návrhov. O 1. pozmeňujúcom návrhu, pretože prešiel v spoločnej správe bod 6, nie je možné hlasovať. Dajte, prosím, hlasovať o 2. pozmeňujúcom návrhu pána poslanca Juriša.
Blanár, Juraj, podpredseda NR SR (2020-11-26):
Pán poslanec Drdul, máte slovo.
E. Angyalová, poslankyňa: (2005-09-27):
Veľmi sa mi nepáči tá obľúbená argumentácia pána ministra o tom, že vlastne to, čo spôsobilo takýto problém medzi takzvanými starodôchodcami a novodôchodcami nie je otázka jeho nového systému, ale skôr starého systému, ktorý bol zlý. Pretože si jednoducho myslím, že ak tvorím nový systém, tak sa musím postarať o to, aký bude prechod medzi starým a novým systémom, a to je  kľúčový problém, ktorý tu nastal pri novej reforme, a súhlasím aj s predrečníčkou Navrátilovou v tom zmysle, že to skrátka nemohli poslanci nijako zachytiť. Boli absolútne závislí od analýz, ktoré sme tu dostali, ktoré boli hodne kusé, to si povedzme. Ja som o tom presvedčená, že reforma pána ministra sa zaoberala najmä ľuďmi, ktorí v tom čase ešte len pôjdu do dôchodku. A to, čo je problém tejto reformy, je, že sa treba postarať o ľudí, ktorí už sú v dôchodku. A že tam je veľká skupina ľudí, ktorí buď majú nízke dôchodky a nech sa bude diať, čo sa bude diať, sú nivelizované, akékoľvek kozmetické zmeny vymyslíme na to, aby sme ich valorizovali v budúcnosti. Takže preto potrebujeme systémové riešenie a chcem povedať, že ani to, ktoré je v tejto správe navrhované, a ani tie, ktoré prináša novela, ktorá by mala prísť do parlamentu, za systémové v žiadnom prípade nepovažujem.
Kollár, Jozef, poslanec NR SR (2011-07-06):
Ďakujem pekne. Vážený pán predseda, dámy a páni, v rozprave k uvedenému bodu vystúpili poslanci Miroslav Beblavý a Jana Vaľová, ktorá podala návrh na uznesenie Národnej rady Slovenskej republiky. Pán predsedajúci, dajte, prosím, hlasovať o návrhu uznesenia Národnej rady Slovenskej republiky pani poslankyne Vaľovej.
P. Hrušovský, predseda NR SR: (2003-04-09):
I. Hopta, poslanec: Vážený pán predseda, v mene klubu poslancov Národnej rady za Komunistickú stranu Slovenska navrhujem, aby z tejto schôdze Národnej rady bol stiahnutý bod rokovania Návrh na vyslovenie súhlasu Národnej rady Slovenskej republiky s prístupom Slovenskej republiky k Severoatlantickej zmluve, tlač 193. Navrhujem to preto, lebo sa ešte neuskutočnili ratifikačné procesy v krajinách NATO, po prvé. Po druhé, verejná mienka je proti vstupu Slovenskej republiky do NATO, a po tretie, prebieha proces zbierania podpisov na uskutočnenie referenda. To je po prvé. Po druhé, vážený pán predseda, vážené kolegyne, kolegovia, navrhujem, aby Národná rada Slovenskej republiky ako tretí bod v piatok prerokovala uznesenie Národnej rady k vojne v Iraku. Navrhujeme prijať uznesenie, aby Národná rada Slovenskej republiky vyzvala vládu Slovenskej republiky, aby stiahla z Kuvajtu jednotku radiačnej, chemickej a biologickej ochrany Ozbrojených síl Slovenskej republiky. Po tretie, vážený pán predseda... (Zaznel zvuk časomiery.)
Podmanický, Ján, poslanec NR SR (2013-11-26):
Ďakujem. Pán predseda, dajte hlasovať o zákone ako o celku so stanoviskom gestorského výboru schváliť vrátený zákon v pôvodnom znení.
Grendel, Gábor, podpredseda NR SR (2020-05-19):
Ako posledný s faktickou poznámkou pán poslanec Kuffa.
Kaník, Ľudovít, poslanec NR SR (2014-04-02):
...sa dohodnúť, tak časť kolegov namieta.
Kyselica, Lukáš, poslanec NR SR (2022-11-08):
Ďakujem, pán predsedajúci. Kolegyne, kolegovia, v rozprave k návrhu ústavného zákona nevystúpil nikto. Informácia neobsahuje pozmeňujúce návrhy, žiadne pozmeňujúce návrhy neboli podané ani v rozprave, sme preto v treťom čítaní. Otvorte, prosím, rozpravu.
Kollár, Boris, predseda NR SR (2020-04-23):
Ďakujem. Pán poslanec Šeliga. (Reakcie z pléna. Zaznievanie gongu.) Vážení kolegovia, ukľudnime sa, prosím. S ďalšou faktickou poznámkou vystúpi pán poslanec Šeliga. Nech sa páči, pán poslanec, máte slovo.
M. Hort, podpredseda NR SR: (2009-06-23):
V tejto chvíli dávam slovo pánovi poslancovi Ivanovi Štefancovi, ktorý bude reagovať na faktické poznámky. Nech sa páči.
Figeľ, Ján, podpredseda NR SR (2014-05-15):
Vážená pani predsedajúca, ctené dámy kolegyne, kolegovia, pán námestník, dovoľte mi pridať pár možno argumentov, pohľadov alebo doplniť aj to, čo odznelo a čo je dôležité pri dnešnej voľbe špeciálneho prokurátora, ktorý má stáť na čele Úradu špeciálnej prokuratúry a pomáhať zákonnosti, právnemu štátu a tomu, čo znamená spravodlivosť na Slovensku. Ja som presvedčený, že ten článok 1 ústavy je najväčšou výzvou pre nás osobne, ale aj spoločne, aby platil o tom, že Slovenská republika je demokratický, zvrchovaný a právny štát, lebo ak to nebude, tak nebude štát plniť svoju prvú, primárnu a najdôležitejšiu úlohu. A občania to nahradiť svojím konaním sami nemôžu alebo to nie je to správne, ak musia brať spravodlivosť do vlastných rúk, lebo štát nefunguje. Prvá povinnosť štátu je bezpečnosť a spravodlivosť. To iné je iné, sekundárne, terciárne, nepodceňujem, ale štát je predovšetkým preto zorganizovaný, aby garantoval bezpečnosť a spravodlivosť pre občanov. To, čo sa odohrávalo v uplynulých rokoch a v tomto prípade alebo v prípade kandidáta celé desaťročie, má mnohé znaky aj mnoho otáznikov alebo výkričníkov. Ja chcem k tým príbehom alebo prípadom dodať aj také vonkajšie hodnotenie, pretože myslím, že vo februári tohto roku prvýkrát Európska komisia hodnotila celú Úniu z hľadiska boja s korupciou. Je to jeden z dôležitých zámerov, cieľov a kompetencií Úradu špeciálnej prokuratúry. A preto to spomínam, lebo Slovensko pri tomto hodnotení obstálo veľmi zle, pod priemerom Európskej únie, pričom najkritickejšie spomedzi inštitúcií, ktoré boli analyzované, vyzneli slovenské súdy, prokuratúra a polícia. Tí, ktorí majú najviac vo vienku toho, aby zákony platili pre všetkých, aby boj s korupciou bol účinný, pri tomto hodnotení vyzneli a vychádzajú veľmi zle. Treba niečo robiť. A to je dedičstvo posledných rokov alebo dekády. S tým zároveň súvisí verejná mienka, ktorá je veľmi nespokojná a nedôveruje týmto inštitúciám, samozrejme, popri politike, popri mnohých štátnych orgánoch. Ale v tomto prípade ide o ten prvý princíp, ktorým som pomenoval, že právny štát pre občanov má garantovať spravodlivosť, zákonnosť. Veľmi často sa prejavuje akoby selektívna zákonnosť, selektívny prístup k témam, kauzám, problémom, líniové riadenie. A preto chcem povedať, že Úrad špeciálnej prokuratúry potrebuje lepší prístup, potrebuje zmenu, tak ako zmenu potrebovala Generálna prokuratúra, tak ako zmenu potrebuje slovenské súdnictvo aj Najvyšší súd. A tí, ktorí volia, tí to majú v rukách. A preto som presvedčený, že práve dnes treba potvrdiť, že potrebuje Úrad špeciálnej prokuratúry zmenu, nie doterajšiu hlavu. Chcem povedať za klub Kresťanskodemokratického hnutia, že pri dnešnom hlasovaní pri voľbe nepodporíme návrh, ktorý predkladá generálny prokurátor pri voľbe, a teda návrh na Dušana Kováčika, ÚŠP potrebuje zmenu, potrebuje viac odvahy, statočnosti a nasadenia v zápase nielen s korupciou, ale, samozrejme, so všetkými negatívnymi javmi, s ktorými zápas podlieha do kompetencie tohto dôležitého a cielene vytvoreného úradu. Ďakujem pekne.
Laššáková, Jana, podpredsedníčka NR SR (2014-11-09):
Pán poslanec Viskupič, nech sa páči.
Benčík, Ján, poslanec NR SR (2022-03-22):
Ďakujem za slovo. Už sme si zvykli, že návrhy zákonov z dielne Kotlebovej Ľudovej strany Naše Slovensko okrem teda tých zriedkavých prípadov, keď nejakú odbornú tému spost... spracuje pán poslanec Beluský, tam je to skutočne úplne iná úroveň, ale (povedané so smiechom) tieto veci bývajú skôr takou folklórnou vložkou, vložkou, a nie skutočnou, legislatívnou reálnou aktivitou. No ale to, čo ste predviedli dnes, návrh týchto štyroch zákonov, to je už, teda už skutočne na smiech, pretože vy tu otvorene klamete, prekrúcate, tvrdíte tuná, že je tu, tá zmluva povoľuje u nás základne, povoľuje atómové, chemické a biologické zbrane, čo sú čisté a absurdné lži, dokonca navrhujete deň prijatia tejto zmluvy za deň akejsi národnej hanby a nás označujete slovnými spojeniami ako užitoční idioti a vlastizradcovia. No to potom, keď sme sa dozvedeli, že Bohuš Garbár, ktorý bol ochotný svoju vlasť zradiť za 500 euro, tento nezamestnaný člo... nezamestnaný, ruský špión venoval vašej strane 10-tisíc eur a strane Národná koalícia, ktorá bola na našej kandidátke, ďalších 4 500 eur, tak vy chcete niekoho označovať za vlastizradcu a špióna, no, tak teda to je už naozaj úroveň (povedané so smiechom), ktorá, ktorá je fakt biedna.
Laššáková, Jana, podpredsedníčka NR SR (2013-09-11):
Príjemné dobré ráno, vážené panie poslankyne, páni poslanci, otváram šiesty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Igor Matovič, Milan Panáček a Branislav Škripek. Pokračujeme v prerušenej rozprave v prvom čítaní o vládnom návrhu zákona o volebnej kampani, tlač 660. Pán podpredseda vlády a minister vnútra Robert Kaliňák už zaujal svoje miesto, obdobne aj pán spravodajca. Do rozpravy je ešte ústne prihlásený poslanec Jozef Viskupič, ktorému teraz odovzdávam slovo. Nech sa páči, pán poslanec. (Pokračovanie rokovania o vládnom návrhu zákona o volebnej kampani a zmene a doplnení zákona č. 85/2005 Z. z. o politických stranách a politických hnutiach v znení neskorších predpisov , tlač 660.)
Suja, Miroslav, poslanec NR SR (2022-12-19):
Ďakujem za slovo. Pán poslanec Šíbl, takže na oplátku. Mali by ste si doplniť vzdelanie, aby ste sa naučil počúvať s porozumením, lebo som čítal list a to bolo v tom liste. Takže naučte sa počúvať s porozumením alebo doplňte si vzdelanie v tejto časti skôr, ako chcete iných poúčať. Ja som čítal list, ktorý som dostal, čo som aj povedal, že ho čítam aj s chybami, ktoré sú. Lebo som nechcel z neho vytrhávať jednotlivé časti. A teraz k tej druhej veci. Značky, keď ste odborník, PSL-ko vám viem odcitovať aj odzadu. Mal som niekoľko štátnych skúšok z PSL-ka. Viem vám ho odcitovať aj odzadu a môžme sa porovnať v programe starostlivosti o les, kto ako vie dokonca až do podpoložiek, ako sú pokuty za nedodržanie jednotlivých častí a kto ho obstaráva a všetko. A nemám problém s PSL-kom. Odzadu sa ho môžme a kto z nás je lepší odborník v PSL. A teraz čo sa týka označovania stromov, ktoré sa vyrúbali. Boli označené oranžovou značkou. Keď ste odborník, viete, čo to znamená? Boli oranžovo označené. Nieže náhodná ťažba, oranžovou značkou. A teraz to druhé. Tu sa vyjadril Budaj a jeho zástupcovia, že to bude blízka zásobáreň dreva pre ľudí, ktorí tam žijú. Ja som nehovoril, že sa tam má ťažiť. Malo to byť blízka zásobáreň dreva pre ľudí, ktorí tam žijú. Drevo, ktoré je nekvalitné, ktoré potrebujú na to kúrenie. Nie kvalitné drevo, ktoré dokáže viazať uhlík. To som ja hovoril. Ale keby ste si doplnil vzdelanie a vedel počúvať s porozumením, tak ste tu vôbec nemusel vystúpiť. Ďakujem.
Jurinová, Erika, podpredsedníčka NR SR (2015-04-15):
Pán poslanec Hlina.
Hlina, Alojz, poslanec NR SR (2012-08-07):
Dobrý deň prajem. Vážený pán predseda, vážení páni ministri, vážení kolegovia, štyri slová. (Smiech v sále.) Pôvodne som chcel len prísť a povedať, že nevystúpim, ale najnovší update ma núti len tie štyri slová povedať a oceňujem, že do klubu netrpezlivých, z pohľadu iného trpezlivých sa zaradil aj pán Mikloško. Oceňujem. Ja som sa teraz dočítal, že prípadne v ďalším konaní SDKÚ pripraví nám ďalšie prekvapenie v tom, že bude čítať 80-tisíc nespokojných ľudí s návrhom tejto dôchodkovej reformy. Ja naozaj som posledný alebo jeden z posledných, ktorý by si nectil a nevážil hlas ľudí a občanov. Otázka stojí, že či toto je ta prezentácia, ktorou to treba urobiť. Ak teda sa máme doznať toho, že tu budeme čítať mená 80-tisíc ľudí, ja len potom upozorňujem, že existuje taká rómska petícia, tam je myslím okolo 40-tisíc ľudí podpísaných, ktorú som pomáhal tvoriť, že čo by im mohlo prípadne pomôcť, dám na zváženie, že či by sme potom nemohli aj tuná túto čítať pri nejakej inej príležitosti. Ale ak sa SDKÚ rozhodne k tomuto kroku, tak naozaj dám na zváženie. Ale poviem inú taktickú vec. Ak to, čo sa tu „proslýcha“, nenapadá ma lepší výraz, že ten pozmeňovák príde, že tie poplatky sa nebudú zvyšovať, tak potom, vážení kolegovia z opozície, či náhodou tá vaša obštrukcia nie je len na to, aby ste paralyzovali to, a nebojovali za to, aby status v poplatkoch zostal zachovaný. Potom si prípadne túto komunikáciu treba pripraviť argumentačnú obranu, lebo ja som pripravený potom takto to nejakým spôsobom prezentovať. Ďakujem pekne. (Potlesk.)
A. Belousovová, podpredsedníčka NR SR: (2007-06-19):
Takže prerušujem teraz rokovanie 11. schôdze a budeme pokračovať zajtra o 9.00 hodine vystúpením pána poslanca Lipšica. (Prerušenie rokovania o 19.01 hodine.)
Vašečka, Richard, poslanec NR SR (2016-04-26):
Ďakujem veľmi pekne. Ja to stihnem krátko. To, čo hovorila pani poslankyňa Remišová, by sa dalo vystihnúť slovami, hovoríte o tom, že chcete kontinuitu, my hovoríme, že treba zmenu, a povedala konkrétne oblasti, v ktorých zmenu treba, ako napr. práca NKÚ a ďalšie veci. Takže súhlasím a podčiarkujem, viac ako kontinuitu v niektorých tých veciach potrebujeme nutne zmenu. Ďakujem.
Sulík, Richard, predseda NR SR (2010-12-15):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Pani poslankyňa Tkáčová. Uzatváram možnosť sa prihlásiť do rozpravy. Nech sa páči, máte slovo.
Taraba, Tomáš, poslanec NR SR (2023-03-17):
Človek sa až diví, že bavíme sa tu o tom, že či má byť dve hodiny alebo tri hodiny telesnej a v podstate SaS-ka z toho urobí neskutočnú tému. Včera tu rozprávali, že aj sex je šport, takže chcú viac sexu títo úchyláci na školách, takže je, takže je úplne, čo je v poriadku za predpokladu, že sa nebavíme o deťoch, hej, no a táto telesná výchova je, táto telesná výchova je niečo, čo, na čom aj naše školstvo vždy bolo postavené. Šport spája. Spája to národ, dáva to zdravie telu, ľudský organizmus, detský organizmus potrebuje šport a budovanie tejto telesnej infraštruktúry je úplný že predpoklad toho, aby sme ad 1) vedeli deťom ten pohyb dať v bezpečnom prostredí, pretože dnes to nie je ako za socializmu, že sme si dali branky na ulicu a prešlo jedno auto za dvadsať minút a mohli sme tam hrať hokej. Dnes potrebujete bezpečie, aby tie deti sa pohybovali. To, čo je dôležité ale, aby sme aj zakomponovali do tých, telesnej výchovy spôsob, ako identifikovať talenty, prvé, aby to nebolo len o nejakom bezbrehom behaní, ale aby to aj malo nejaký cieľ. Nie každý rodič si môže dovoliť o druhej, o tretej nosiť na nejaké špeciálne tréningy deti. Žiaľ, taká je realita. Veľa tých, veľa tých detí jednoducho je zanedbávaných v tom, že vzhľadom na to, že sú v sociálne náročnom prostredí, nevedia tí rodičia im dať ten servis, že ich zoberú a odvezú ich niekam inde a preto my potrebujeme aj kvalitných trénerov dostať do tých škôl. Je potrebné, aby aj kadejakí bývalí tréneri alebo či už športovci, alebo ľudia, ktorí jednoducho majú kontakt s tým športom vo svojej kariére, aby mohli mať na starosti výchovu týchto detí, hľadať tie talenty, aby to proste niekam spelo, aby sme mali fondy, že ak sa takéto deti nájdu v tých školských zariadeniach, aby už ten štát ich vedel ďalej posunúť a podobne. Takto vyzerá systémová starostlivosť o šport a myslím si, že toto, že jednoducho SaS-ka má normálne s týmto niečím problém, jednoducho to je strana odtrhnutá od reality proste, to je vidieť, že oni majú mindráky a treba to len tu schváliť a... (Prerušenie vystúpenia časomerom.)
Halák, Robert, poslanec NR SR (2021-03-18):
Ďakujem za slovo. Vážený pán predsedajúci, v rozprave vystúpil jeden poslanec, a to pán poslanec Viskupič. Pán poslanec podal pozmeňujúci návrh. Pán predsedajúci, najskôr dajte hlasovať o skrátení lehoty podľa § 83 ods. 4 rokovacieho poriadku.
A. Záborská, poslankyňa: (2002-07-09):
J. Migaš, predseda NR SR: Hlasujeme o druhom pozmeňujúcom návrhu, ktorý je o zmene účinnosti zákona. Hlasujeme. (Hlasovanie.) Prítomných je 83 poslancov, za 71, proti nikto, 8 sa zdržali, 4 nehlasovali. Aj tento návrh sme schválili.
Vitteková, Anna, poslankyňa NR SR (2015-12-01):
Ďalej hlasujeme o pozmeňujúcom návrhu pani poslankyne Kučerovej.
Habánik, Jozef, poslanec NR SR (2020-04-07):
Ďakujem pekne. Ja by som chcel podporiť názor svojho kolegu pána poslanca Ferenčáka v tom, že sme zbytočne vec skomplikovali. Chcem dať do pozornosti, že možno budúci týždeň, možno o týždeň neskôr budeme rokovať o novele zákona o vysokých školách, kde podobným spôsobom budeme upravovať hlasovania správnej rady, akademického senátu, ktoré sú dnes podľa zákona verejné, a budeme riešiť, ako uskutočniť verejné toto rokovanie bez toho, aby prebehlo zhromaždenie v budovách alebo v priestoroch univerzít a vysokých škôl. A už dnes máme návrh z dielne ministerstva školstva na stole a vedeli sme sa dohodnúť na pomerne jednoduchom riešení možno v dvoch odstavcoch novely zákona. Nekomplikovali sme to. Nechali sme to na tie orgány samosprávne vo vnútri škôl, že oni si to vnútornými postupmi upravia. To znamená, išli sme v duchu toho návrhu pôvodného, ktorý tu bol aj v tomto, v tomto znení. Takže opakujem, podporme návrh pána poslanca Ferenčáka. Nekomplikujme to.
Danko, Andrej, predseda NR SR (2016-09-23):
Ďakujem, ospravedlňujem sa. Poprosím, vážení poslanci, vážené poslankyne, skôr než budeme pokračovať v rozprave, chcem vás požiadať, vzhľadom na to, že je piatok a je automatické, že ideme bez obedňajšej prestávky, o všeobecný súhlas na to, že budeme prerokovávať vec do prejednania veci samej vrátane hlasovania, to znamená i po štvrtej hodine. Je všeobecný súhlas na takéto konanie? (Reakcia pléna.) Pokiaľ nie je všeobecný súhlas, dovolím si vás požiadať o hlasovanie. Prosím, prezentujme sa a hlasujme o návrhu, ako som ho predniesol. (Hlasovanie: Prítomných 117 poslancov, za hlasovalo 75 poslancov, proti 41, zdržal sa 1.) Ďakujem. Konštatujem, že sme uvedený návrh schválili, a teda budeme pokračovať aj po štvrtej hodine do prejednania veci samej vo veci vyjadrenia nedôvery predsedovi vlády Ficovi, vrátane hlasovania. Poprosím, pokračujeme v rozprave, vážení páni poslanci a pani poslankyne. V rozprave je prihlásený pán poslanec Jozef Mihál, prosím, nech sa páči, pán poslanec. Pán poslanec Jozef Mihál. Pán poslanec Jozef Mihál, idete?
M. Urbáni, poslanec: (2007-10-17):
Ďalej jednu poznámku k referencii pacienta na ďalšie vyšetrenia. Nie je to len k špecialistom, môže aj špecialista k druhému špecialistovi poslať. Zaveďme už konečne informačný systém, nech to vláda podporí, aby sa zaviedol, bude čipová karta a všetko sa zjednoduší a nebudú žiadne problémy. Nebudú sa tvoriť rady znovu u lekárov, pretože má to tu trošičku aj riziko s tým, že znovu zvýšime návštevnosť u všeobecných lekárov. Čiže informačný systém toto všetko vyrieši. Nebojujme proti rajonizácii, ešte raz zdôrazňujem, je to rozumný krok. Ďakujem pekne.